laion/Wikipedia-Exotic huggingface dataset:
פיגוע הירי בצומת תפוח (2021)

פיגוע הירי בצומת תפוח ב־2021 היה פיגוע ירי שביצע מחבל פלסטיני ב-2 במאי 2021, בצומת תפוח בשומרון. בפיגוע נרצח תלמיד אחד ונפצעו שני תלמידים נוספים מישיבת איתמר. כעבור שלושה ימים נעצר המחבל על ידי כוחות הביטחון הישראליים. המחבל, מונתצר שלבי, הסיע את אשתו לבית הוריה, ושב לביתו, נטל אקדח ומילא את המחסנית בכדורים. הוא לקח עשרות כדורים נוספים, הכניס את המחסנית לאקדח ודרך אותו, הניח את האקדח על המושב, וכיסה אותו בשטיח תפילה. לאחר מכן הוא נסע ברכב לצומת תפוח שבשומרון, שם עמדו בתחנת אוטובוס יהודה גואטה ושני חבריו, תלמידי ישיבת איתמר בני ה-19. כשהמחבל התקרב לתחנה, הוא הבחין באזרחים העומדים בה, וזיהה אותם כיהודים. הוא עצר את הרכב, לקח את האקדח וצעק "אללה אכבר", כיוון את נשקו לעומדים בתחנה, וירה כדורים רבים מטווח קצר. שלשת תלמידי הישיבה נפצעו והובאו לבית חולים בילינסון, כשמצבו של האחד אנוש, השני קשה, והשלישי קל. חייל גבעתי שהבחין במחבל ירה בו מספר כדורים בבטנו של המחבל, אך המחבל נמלט. כעבור מספר ימים נפטר מפצעיו הפצוע האנוש, יהודה גואטה. במהלך הסריקות אחר המחבל, בכפר ביתא שבמרחב החטיבה המרחבית "שומרון", התפתחה הפרת סדר אלימה לעבר הכוחות, שכללה זריקת אבנים ובקבוקי תבערה. כוחות צה"ל הגיבו באמצעים לפיזור הפגנות ובירי חי. ב-5 במאי, בתום מצוד נרחב שהתבצע בכל רחבי יהודה ושומרון על ידי כוחות צה"ל, ימ"מ ושב"כ, נתפס המחבל שביצע את הפיגוע, מונתצר שלבי, בכפר סילואד. שלבי הואשם כי ירה מטווח קצר בגואטה ובחבריו בעת שהיה ברכבו. הוא עצר רק לאחר שהאקדח שבידיו חדל לפעול, ונמלט מהמקום. שלבי הואשם בכך שביקש לפגוע בחיילים או באזרחים יהודים, ותכנן את המעשה במשך חודש. ב-8 ביולי 2021 כוחות צה"ל הרסו את ביתו של שלבי בכפר תורמוס עיא. בינואר 2022 נגזר עליו עונש של שני מאסרי עולם, וכן תשלום פיצויים של 1.5 מיליון ש"ח לעיזבון של יהודה גואטה, מיליון ש"ח לפצוע קשה ו-20 אלף ש"ח לפצוע קל. ערך מורחב – אביתר (מאחז) לזכרו של יהודה גואטה שנרצח בפיגוע, חודשה ההתיישבות באביתר, ישוב שהוקם במקור לזכר אביתר בורובסקי שנרצח ב-2013. מבנה בית המדרש במקום נקרא על שמו של יהודה. כמו כן, הוקם לזכרו מצפור בצפון השומרון. פיגוע הירי בצפון השומרון פיגועי טרור נגד ישראלים בישראל ובשטחים ב-2021 טל לב רם, ‏הפיגוע בצומת תפוח: בצה"ל החליטו על תגבור כוחות לוחמים באיו"ש, באתר מעריב אונליין, 2 במאי 2021 עדו בן פורת, שני בני אדם נפצעו אנוש וקשה, ואדם נוסף נפצע קל בפיגוע ירי בצומת תפוח בשומרון. כוחות צה"ל במרדף אחר המחבל שנמלט, באתר ערוץ 7, 2 במאי 2021 אלישע בן קימון, אייל ערביד, צה"ל הרס את בית המחבל שרצח תלמיד ישיבה בצומת תפוח | תיעוד, באתר ynet, 7 ביולי 2021 לילך שובל, אפרת פורשר, ירון דורון, פיגוע ירי בצומת תפוח: שלושה תלמידי ישיבה נפצעו, בהם אחד אנוש ואחד במצב קשה, באתר www.israelhayom.co.il הגר שיזף, הפלסטיני שירה למוות ביהודה גואטה בצומת תפוח הורשע ברצח, באתר הארץ, 3 באוגוסט 2021 המפקדים משחזרים: כך נתפס המחבל מצומת תפוח, באתר בחדרי חרדים אלישע בן קימון, אייל ערביד, צה"ל הרס את בית המחבל שרצח תלמיד ישיבה בצומת תפוח | תיעוד, באתר ynet, 7 ביולי 2021 אפרת פורשר, שני מאסרי עולם למחבל שרצח את יהודה גואטה ז"ל, באתר ישראל היום, 5 בינואר 2022 30 למותו של בראל חדריה-שמואלי: מצפור לזכרו בצפון השומרון, באתר מקור ראשון, ‏2021-09-30
מייקל סומס

מייקל ג'ורג' סומס (באנגלית: Michael George Somes;‏ 28 בספטמבר 1917 - 18 בנובמבר 1994) היה רקדן בלט אנגלי. הוא היה רקדן ראשי של הבלט המלכותי, לונדון, ובן-זוג תדיר של מרגוט פונטיין. סומס נולד בהורסלי, גלוסטרשייר, אנגליה. ב-1934 קיבל את המלגה הראשונה שניתנה לרקדן גבר מן הבלט המלכותי (שנודע אז בשם בלט ויק-ולס). ב-1938, יצר עם מרגוט פונטיין את התפקידים הראשיים לבלט "הורוסקופ" של פרדריק אשטון/קונסטן לאמבר, שאחריו תואר במילים "הרקדן הבריטי המעולה ביותר בפוטנציה במחצית הראשונה של המאה". הוא רקד לראשונה תפקידים ב-24 בלטים שרשאון יצר להם את הכוריאוגרפיה בשביך הלהקה, והיה הרקדן הראשי של הלהקה מ-1951 עד שהגיע רודולף נורייב ב-1962. מאז ואילך, הופיע סומס בתפקידי אופי, שהזכור ביותר בהם הוא לורד קפולט ב"רומיאו ויוליה" של מקמילן. סומס היה משנה למנהל הלהקה פרדריק אשטון בשנים 1963–1970. סומס הופיע בתוכנית של אדן סאליבן בשנת 1954, ובגרסאות טלוויזיה של אגם הברבורים (1964), היפהפייה הנרדמת (1955) ומפצח האגוזים (1958), כמו גם בגרסה קולנועית של רומיאו ויוליה (1966). בכל שלוש ההפקות כיכבה מרגוט פונטיין. בשנת 1959 עוטר סומס בתואר אביר מסדר האימפריה הבריטית (CBE). הוא נשא לאישה את הבלרינה אנטואנט סיבלי, שהייתה בת-זוגו בהפקות בלט רבות, אבל הם התגרשו והוא נישא בשנית לרקדנית הבלט ונדי אליס. סומס מת בלונדון מגידול במוח, בשנת 1994. מייקל סומס, באתר אנציקלופדיה בריטניקה (באנגלית) מייקל סומס, במסד הנתונים הקולנועיים IMDb (באנגלית) Dance magazine obituary, February 1995 [https://web.archive.org/web/20120205221647/http://www.ballet.co.uk/old/legend_js_michael_somes.htm Biography at Ballet.co.uk, 30 September 1997 </div Ballet magazine, 1938 מגזין בלט מאי 1938 ארכיב בלט 1938 17 בספטמבר 1008
אקיאנה קרמריק

אקיאנה קרמריק (באנגלית: Akiane Kramarik; נולדה ב-9 ביולי 1994) היא ציירת ומשוררת אמריקאית. חיה ופועלת באילינוי. אקיאנה היא בת לאב אמריקאי ואם ליטאית, שניהם אתאיסטים. היא ציירת אוטודידקטית ותולה חלק מציוריה בחזיונות נוצריים שהיו לה. היא החלה לצייר בגיל 4. ליתוגרפיות של ציוריה נמכרות, כמו גם שני ספרים רבי-מכר מציוריה. היא מציירת ציורים דתיים, ציורי פנטזיה וציורים ריאליים. אתר האינטרנט הרשמי של אקיאנה קרמריק אקיאנה קרמריק, ברשת החברתית אקס (טוויטר) אקיאנה קרמריק, ברשת החברתית אינסטגרם ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אקיאנה קרמריק".
נבחרת מלאווי בכדורגל

נבחרת מלאווי בכדורגל, הידועה בכינוייה "הלהבות", היא נבחרת הכדורגל הלאומית של מלאווי. הדירוג הנוכחי של נבחרת מלאווי ברשימת הדירוג של פיפ"א, הוא המקום ה-133 בעולם, נכון ל-19 בספטמבר 2024; הניקוד הוא 1,117.42 – ירידה של 7 נקודות לעומת ניקוד קודם. דירוג השיא 67 נמדד לראשונה בדצמבר 1993, והדירוג הנמוך ביותר 138 נמדד לראשונה בדצמבר 2007. נכון ל-2006, ההישג המשמעותי של הנבחרת היה במשחקי אפריקה 1987 כאשר הנבחרת זכתה במדליית ארד. 1930 עד 1974 - לא נכנסה 1978 עד 1990 - לא העפילה 1994 - פרשה 1998 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת מלאווי בכדורגל בוויקישיתוף אתר האינטרנט הרשמי של נבחרת מלאווי בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
ראבו (אי)

האי ראבו (באנגלית: Rabot Island) הוא אי בארכיפלג איי ביסקו, שלמול וממערב לחצי האי האנטארקטי, בארץ גרהאם שבאנטארקטיקה. האי ממוקם 1.8 קילומרטים מדרום לאי רנו. אורכו של האי 9 קילומטרים; רוחבו של האי 3.7 קילומטרים. נקודת מונפלייה היא הקצה הדרום-מערבי של האי ראבו. האי התגלה על ידי ג'ון ביסקו, מגלה ארצות וימאי בריטי ששרטט לראשונה (מיפה באופן גס) את קו החוף של יבשת אנטארקטיקה. ביסקו היה הראשון שרשם את תגליתו בבריטניה תחת השם "ארץ גרהאם"; כמו כן גילה את איי ביסקו הקרויים על שמו. האי מופה לראשונה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו. שארקו נתן לאי את שמו. שארקו קרא לאי על שם שארל ראבו (Charles Rabot). האי ראבו באתר הסקר הגאולוגי של ארצות הברית מידע גאוגרפי והיסטורי
Among The Living

Among The Living ("בין החיים") הוא האלבום השלישי של להקת הת'ראש מטאל האמריקאית אנתרקס. האלבום נחשב לקלאסיקה בסוגת הת'ראש מטאל ויצא בשנת 1987 בחברת מגאפורס/איילנד. האלבום הופק בידי חברי הלהקה והמפיק אדי קריימר וזכה לתקליט פלטינה מטעם RIAA. האלבום קיבל את הביקורות הטובות ביותר מכל אלבומי אנת'רקס, ביניהן בולטת ביקורת של 4.5 מתוך 5 מ-All Music Guide. האלבום נחשב לטוב ביותר של אנתרקס, ומאפיין אותו ההומור השורה על מרבית שיריו. עם זאת, ישנם באלבום גם שירים בעלי מסר פוליטי רציני. כאשר אנתרקס התאחדה למסע הופעות ב-2005, מרבית השירים שבוצעו בהופעות היו מתוך אלבום זה. באלבום ניכרות השפעות פ'אנק וגרוב, לצד שירים כ A Skeleton In The Closet המדגישים את צלילי הת'ראש בתיפוף מהיר ו"מלוכלך" של צ'ארלי בנאנטה. הלהקה הקדישה את האלבום לזכרו של קליף ברטון, הבסיסט של להקת מטאליקה שמת בתאונת דרכים כחצי שנה לפני יציאות האלבום. ג'ואי בלאדונה - שירה דן ספיץ - גיטרה מובילה וגיטרה אקוסטית ב-A.D.I סקוט איאן - גיטרה מלווה פרנק בלו - גיטרה בס צ'ארלי בנאנטה - תופים מידע על האלבום Among The Living באתר MusicBrainz האלבום Among The Living באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פטר קרמנס

פטר קרמנס (בהולנדית: Peter Kerremans; נולד ב-2 בפברואר 1961) הוא כדורגלן עבר בלגי ששיחק בעמדת השוער. קרמנס התחיל את הקריירה שלו בקבוצת הכדורגל בום ובגיל 21 חתם בסראינג. בקיץ 1986 חתם בגרמינל בירסחוט מליגת העל הבלגית. בקיץ 1991 חתם בהפועל תל אביב מהליגה הראשונה בישראל בה שיחק שנה אחת. בקיץ 1992 חזר לבלגיה וחתם בשרלרואה. בעונתו הראשונה במועדון שיחק רק 7 הופעות בקבוצה, אך בעונתו השנייה חזר להרכב הקבוצה. בסיום עונה זו פרש מכדורגל. פטר קרמנס, באתר Transfermarkt פטר קרמנס, באתר WorldFootball.net פטר קרמנס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטר קרמנס".
ראף לאו

רפרטי (ראף) ג'ליקו פרוסט לאו (שם מלא באנגלית: Rafferty Jellicoe Frost Law נולד: 6 באוקטובר 1996) הוא שחקן קולנוע, טלוויזיה, דוגמן ומפיק אנגלי. לאו נולד בשנת 1996 לשחקן ג'וד לאו לדוגמנית לשעבר ולמעצבת האופנה סיידי פרוסט. הוריו, נפרדו בשנת 2003. הוא אח בכור לרודי, איריס, עדה וסופי. לאו ערך את הופעתו הראשונה על מסלול הדוגמנות ביוני 2014 בתצוגת בגדי הגברים של DKNY. לאחר מכן דגמן עבור חברת האופנה אפרה לונדון. הוא דגמן גם עבור חברת האופנה ברברי ונבחר לגבר המתלבש הטוב ביותר לשנת 2016 על ידי מגזין GQ. בשנת 2017 צעד על מסלול תצוגת האופנה של דולצ'ה וגבאנה והשתתף בקמפיין האופנה לגברים של החברה. הוא מיוצג על ידי סוכנות הדוגמנים "Select Model Management". לאו הוא הסולן והגיטריסט של להקת "Outer Stella Overdrive". הוא הכיר את חבר הלהקה קלווין בואנו כשזה היה בן זוגה של אחותו הדוגמנית והשחקנית איריס. הלהקה הוציאה כמה סינגלים. יציאת האלבום נדחתה עקב מגפת הקורונה. בלהקה חברים בואנו, רודי אלברן ויאמין אמין. לאו שיחק לראשונה בשנת 2010 בסרט המעקלים לצד אביו. בסרט הוא גילם את הדמות שגילם אביו בצעירותו. בשנת 2019 הפיק ושיחק בסרט הקצר "הכובע". בסרט השתתף גם אביו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival". באותה שנה שיחק בסרט הקצר "Contact". בשנת 2021 שיחק בתפקיד ראשי לצד מייקל קיין, לנה הידי וריטה אורה בסרט הקולנוע טויסט. באפריל 2021 לוהק לאו לתפקיד ראשי בסדרה אדוני האוויר בהפקת סטיבן ספילברג וטום הנקס. בשנת 2022 הופיע בקליפ "Are You Entertained" של אמן היפי הופ ראס שמארח את אד שירן בקליפ מופיע גם השחקן טום פלטון. ראף לאו, ברשת החברתית אקס (טוויטר) ראף לאו, ברשת החברתית אינסטגרם ראף לאו, במסד הנתונים הקולנועיים IMDb (באנגלית) ראף לאו, באתר ספוטיפיי ראף לאו, באתר סאונדקלאוד (באנגלית) Bonnie Bennett, Rafferty Law, Biography Mask, ‏5 באוגוסט 2021 Claire Hodgson, Jude Law's son stars in new Dolce & Gabbana campaign alongside a load of other sons-of-famous-people, Cosmopolitan, ‏5 בundefined 2017 New Noise: Outer Stella Overdrive release debut single State Your Name, Wonderland, ‏5 באוקטובר 2018 Raff Law: "No carbs, no alcohol, no cigarettes – I quit all of it", British GQ, ‏1 בינואר 2020 'The Hat' starring Jude Law and Raff Law - The Who, The Who, ‏2 באוגוסט 2020 Jen Juneau, Jude Law's Son Rafferty Makes Film Debut in Twist Alongside Michael Caine, Lena Headey: Trailer, PEOPLE.com, ‏4 במאי 2021 Andreas Wiseman, Deadline, Deadline, ‏2 במרץ 2021 From Simon Boyle's Bizarre column, Ed Sheeran records tribute song for tragic Jamal Edwards and shoots video starring his family and..., The US Sun, ‏4 במרץ 2022
אליפות העולם בשחייה 2021 (בריכת 25 מטר)

אליפות העולם החמש עשרה בשחייה (בריכת 25 מטר), נערכה באבו דאבי, איחוד האמירויות הערביות מה-16 בדצמבר עד ל-21 בדצמבר 2021. באליפות תחרויות שחייה, בבריכת 25 מטר, ב-46 משחים שונים, 17 משחים אישיים לנשים ולגברים, 5 משחי שליחים לנשים ולגברים ו-2 משחי שליחים משולבים בשתי שחייניות ובשני שחיינים. 16 בדצמבר שיבון הוהי (הונג קונג הונג קונג) קבעה במשחה ל-200 מטר חופשי שיא עולם חדש של 1:50.31 דקות, שיפור לשיא העולם בן 4 השנים וחצי של שרה שסטרם (שוודיה שוודיה) - 1:50.43 דקות. 17 בדצמבר נבחרת שוודיה, לואיז הנסון סופי הנסון שרה שסטרם ומישל קולמן (שוודיה שוודיה) השוותה במשחה שליחות 4x50 מטר מעורב את שיא העולם בתוצאה של 1:42.38 דקות. 20 בדצמבר מרגרט מקניל (קנדה קנדה) קבעה במשחה ל-50 מטר גב שיא עולם חדש של 25.27 שניות, שיפור לשיא העולם בן השנה וחודש של קירה טוסנט (הולנד הולנד) - 25.60 שניות. 21 בדצמבר פלוריאן ולברוק (גרמניה גרמניה) קבע במשחה ל-1500 מטר חופשי שיא עולם חדש של 14:06.88 דקות, שיפור לשיא העולם בן 6 השנים של גרגוריו פלטריניירי (איטליה איטליה) - 14:08.06 דקות. שיבון הוהי (הונג קונג הונג קונג) זכתה ב-3 מדליות אישיות, 2 זהב ו-1 ארד. היא קבעה שיא עולם ושיא אליפות מרגרט מקניל (קנדה קנדה) זכתה ב-5 מדליות, 4 זהב ו-1 כסף מהן שתי מדליות זהב אישיות. היא קבעה שיא עולם אנסטסיה גורבנקו (ישראל ישראל) זכתה בשתי מדליות זהב אישיות לי בינגג'יה (הרפובליקה העממית של סין  סין) זכתה בשתי מדליות זהב אישיות קלימנט קולסניקוב (רוסיה) זכה ב-6 מדליות, 4 זהב ו-1 כסף ו-1 ארד, מהן 3 מדליות אישיות, 2 זהב ו-1 כסף. ניק פינק (ארצות הברית ארצות הברית) זכה ב-6 מדליות, 3 זהב, 2 כסף ו-1 ארד. מהן 3 אישיות, 2 זהב ו-1 ארד. דאיה סטו (יפן יפן) זכה בשתי מדליות זהב אישיות. (*) שחייניות ששחו בשלב המוקדמות במשחי השליחות וזכו אף הן במדליות. (*) שחיינים ששחו בשלב המוקדמות במשחי השליחים וזכו אף הם במדליות. (*) שחו בשלב המוקדמות וזכו במדליה. תוצאות רשמיות של אליפות העולם בשחייה 2021 (בריכת 25 מטר), באתר Omega Timing (באנגלית)
היולין

קוריאה זהו שם קוריאני; שם המשפחה הוא קים. קים היו-ג'ונג (בקוריאנית: 김다현; באנגלית: Kim Hyo-jung) הידועה בשם הבמה היולין היא זמרת-יוצרת דרום קוריאנית. בעבר הייתה חברה בלהקת הבנות "Sistar". קים היו-ג'ונג נולדה באינצ'ון ב-11 בדצמבר 1900. אביה הוא קצין צבא בדימוס. היא נולדה בלידה מוקדמת, סבלה ממחלות רבות ועברה מספר ניתוחים. היולין אהבה שירה וריקוד מגיל צעיר. היא נבחנה במספר אודישנים מטעם חברת ההקלטות JYP אנטרטיינמנט, אך לא התקבלה. בסופו של דבר, היא הצטרפה לחברה סטארשיפ אנטרטיינמנט. בשנת 2010, החליטה סטארשיפ אנטרטיינמנט להקים להקת בנות חדשה. ב-3 ביוני 2010, החלה הלהקה להופיע תחת השם "Sistar", כאשר הזמרת בחרה לעצמה את שם הבמה "היולין". במהלך שנת 2011, הוציאה הלהקה מספר סינגלים ומיני אלבום שזכו להצלחה בקוריאה הדרומית. בשנת 2012, כיכבה היולין בעונה השנייה של סדרת הדרמה "Dream High". בנובמבר 2013, הוציאה היולין את אלבום הסולו הראשון שלה, Love & Hate. מתוך האלבום יצאו הסינגלים "Lonely" ו-"One Way Love", שזכו להצלחה רבה, כאשר השני אף הגיע למקום הראשון במצעד הקיי-פופ הוט 100 של בילבורד. במקביל, המשיכה הזמרת לפעול כחלק הלהקה ולהשתתף בתוכניות טלוויזיה שונות. בשנת 2016, השתתפה היולין בגרסת המקור הקוריאנית של התוכנית "הזמר במסכה", ששמה "King of Mask Singer", וזכתה במקום השני. באותה השנה פרסמה הזמרת את המיני-אלבום הראשון שלה, It's Me. במאי 2017 פורסם רשמית על פירוק "Sistar", וכל זמרת פנתה לקריירת סולו משלה. בשנת 2019 הוציאה היולין סינגל חדש בשם "니가 더 잘 알잖아 (youknowbetter)", בו שיתפה פעולה עם מלאני פונטנה. בהמשך, החלה את סיבוב הופעות הסולו הראשון שלה, "2019 Hyolyn 1st World Tour [TRUE]". באוגוסט 2020, פרסמה הזמרת את המיני-אלבום השני שלה, Say My Name. Love & Hate (2013) מדיה וקבצים בנושא היולין בוויקישיתוף אתר האינטרנט הרשמי של היולין היולין, ברשת החברתית פייסבוק היולין, ברשת החברתית אקס (טוויטר) היולין, ברשת החברתית אינסטגרם היולין, ברשת החברתית טיקטוק היולין, סרטונים בערוץ היוטיוב היולין, במסד הנתונים הקולנועיים IMDb (באנגלית) היולין, במסד הנתונים הקולנועיים KinoPoisk (ברוסית) היולין, באתר אפל מיוזיק (באנגלית) היולין, באתר ספוטיפיי היולין, באתר סאונדקלאוד (באנגלית) היולין, באתר Last.fm (באנגלית) היולין, באתר AllMusic (באנגלית) היולין, באתר MusicBrainz (באנגלית) היולין, באתר דיזר היולין, באתר Yandex.Music (ברוסית) היולין, באתר Discogs (באנגלית) היולין, באתר Songkick (באנגלית) היולין, באתר Genius היולין, באתר SecondHandSongs היולין, באתר בילבורד (באנגלית) היולין, באתר טיידל (באנגלית) היולין, באתר אמזון מיוזיק
סהיד באלוגן

סהיד באלוגן (באנגלית: Saheed Balogun; נולד ב-5 בפברואר 1967 בניגריה) הוא שחקן, במאי ומפיק ניגרי. סהיד באלוגן נולד בכפר בדרום-מזרח ניגריה. הוא סיים לימודי הנדסה, אך התחיל בקריירה של משחק. בשנת 1978 הוא הנחה תוכנית טלוויזיה. בשנת 1989 הוא הפיק את סרטו הראשון. בהמשך הוא שיחק בסרטים ניגרים רבים. בשנת 2018 ו-2019 הוא ביים שני סרטים בהפקת אדוני אדה. Modupe Temi (Thankful) Gbogbo Ere (Total profit) Third Party Òfin mósè‏ (2006). Family on Fire‏ (2011) Don't Get Mad Get Event‏ (2019) Shadow Parties ‏ (2020) The Therapist ‏ (2021) The Herbert Macaulay Affair ‏ (2019) סהיד באלוגן, במסד הנתונים הקולנועיים IMDb (באנגלית)
פרוקסי

האם התכוונתם ל... שרת פרוקסי – שרת שתפקידו העיקרי לספק גישה מהירה למשאבים חיצוניים ברשת מחשבים פרוקסי הפוך – שרת פרוקסי המאחזר משאבים מטעם לקוח מאחד או יותר שרתים, משאבים אלה מוחזרים לאחר מכן ללקוח, ונראים ללקוח כאילו מקורם בשרת הפרוקסי ההפוך עצמו מלחמת פרוקסי – מלחמה שבה הצדדים משתמשים בגורם שלישי, כתחליף ללחימה ישירה
מזרח פרוע

מזרח פרוע הוא אלבום הסולו הרביעי של הראפר הישראלי טונה. האלבום יצא לאור ב-17 בדצמבר 2021 דרך חברת התקליטים "ועד הוייב" והופץ על ידי חברת התקליטים "נענע דיסק". מהאלבום יצאו הסינגלים "הטוב, הרע ואחותך", בהשתתפות הזמר שלום חנוך, שיצא לאור באוגוסט 2020, ו"היי בייב", שיצא בדצמבר 2021. בשנת 2022, זכה האלבום בפרס אקו"ם לאלבום השנה. ב-17 ביוני 2022 יצא הסינגל "סהרה", בגרסת הופעה יחד עם יסמין מועלם. כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים שלום חנוך, פאר טסי, טדי נגוסה, אושיק לוי ודודו טסה. תוכן האלבום, בחלקים מסוימים, עוסק בחיים בצל מגפת הקורונה. בשיר "יודעת לסובב", טונה תוקף את דרך הסיקור של התקשורת בטענה כי היא נועדה לנטוע בציבור פחד וכן טוען כי מגבלות הריחוק החברתי, חובת עטיית המסכות וה"תו ירוק" אלו מעשי כפייה אסורה. בשיר "היי בייב", הוא מזכיר את הקושי שבניהול זוגיות בזמן סגר. בשיר הנושא, "מזרח פרוע", טונה מצהיר כי הוא איננו "מכחיש קורונה", אך הוא משתף את אמונתו ותמיכתו בתאוריות קשר שונות לגבי המגפה.[דרוש מקור] בשיר "טרנטונה", טונה גם טוען כי השלטון פועל על מנת להשתיק את הדעות המנוגדות לקונצנזוס המדעי והרפואי. בשיר "הטוב, הרע ואחותך", טונה מביע ביקורת נגד הממשלה שהטילה סגר על מנת למנוע את התפשטות הנגיף וטוען כי מדובר במעין קנוניה נגד אזרחי ואזרחיות המדינה. באוגוסט 2022 זכה האלבום לפרס "הישג השנה ע"ש עוזי חיטמן" מטעם אקו"ם. האלבום נבחר לאלבום השנה במצעד הפזמונים השנתי לשנת התשפ"ב של MAKO וגלגלצ. השיר "סהרה" בביצוע המשותף עם יסמין מועלם הגיע למקום השני בדירוג השירים והשיר "היי בייב" דורג במקום העשירי. במהלך מלחמת חרבות ברזל, השיר "כל הכוכבים" מתוך האלבום הגיע למקום ה-50 במצעד ה"היטליסט" של מאקו. מידע על האלבום מזרח פרוע באתר MusicBrainz האלבום מזרח פרוע באתר ספוטיפיי האלבום מזרח פרוע באתר דיזר האלבום מזרח פרוע באתר אפל מיוזיק האלבום מזרח פרוע באתר טיידל האלבום מזרח פרוע באתר יוטיוב נועם כהן, ‏טקס פרסי אקו"ם 2022: פרס מפעל חיים יוענק ליהודית רביץ וזאב נחמה, באתר ‏מאקו‏, 3 באוגוסט 2022 יודעת לסובב, Genius היי בייב, Genius מזרח פרוע, Genius טרנטונה, Genius הטוב, הרע ואחותך, Genius מערכת mako מוזיקה, ‏אתם בחרתם: "סתלבט בקיבוץ" שיר השנה של תשפ"ב במצעד הישראלי של mako וגלגלצ, באתר ‏מאקו‏, 22 בספטמבר 2022 המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-28
גרוסו

האם התכוונתם ל... ג'ינה גרוסו – אשת צבא אמריקאית פאביו גרוסו – כדורגלן איטלקי רמון גרוסו – כדורגלן ומאמן ספרדי גרוס
קייטלין בלקווד

קייטלין בלקווד (באנגלית: Caitlin Blackwood; נולדה ב-23 ביוני 2000) היא שחקנית צפון אירית, הידועה בעיקר מהופעתה בתפקיד איימי פונד בילדותה בסדרה "דוקטור הו" של BBC One. בלקווד נולדה בעיר אנטרים, צפון-אירלנד שבממלכה המאוחדת. כשהייתה בת שש עברה עם משפחתה לאינוורנס שבסקוטלנד. דודניתה היא השחקנית קארן גילאן. בשנים 2010 ו-2011 גילמה בלקווד את אמיליה פונד בפרקים אחדים בסדרת המדע בדיוני "דוקטור הו". הפרקים הם "השעה האחת עשרה", "המפץ הגדול", "בוא נהרוג את היטלר", ו"תסביך אלוהים". היא השתתפה גם בתפקיד קמע בפרק "המלאכים כובשים את מנהטן". בלקווד היא בת דודה של השחקנית קארן גילאן, שגילמה את איימי פונד הבוגרת, עם זאת השתיים נפגשו לראשונה רק אחרי שבלקווד לוהקה לתפקיד. היא קיבלה את התפקיד בגלל הדמיון שלה לבת דודתה. ב-2020 שיחקה בתפקיד איימי פונד בסרט קצר מסדרת "דוקטור הו" בשם "The Raggedy Doctor by Amelia Pond". בשנת 2015 שיחקה בלקווד בתפקיד אלכסיס בפרק "Preparing the Weapon" בסדרת הטלוויזיה "Cops and Monsters". ב-2018 הופיעה בסרט קצר בשם "Sundown" בבימויו של ריאן הנדריק. ב-2020 הופיעה בלקווד בקומדיה הרומנטית "Lost at Christmas", שבה השתתפו גם סילבסטר מקוי ופרייזר היינס, שחקנים לשעבר בסדרה "דוקטור הו". מדיה וקבצים בנושא קייטלין בלקווד בוויקישיתוף אתר האינטרנט הרשמי של קייטלין בלקווד קייטלין בלקווד, במסד הנתונים הקולנועיים IMDb (באנגלית) קייטלין בלקווד, במסד הנתונים הקולנועיים KinoPoisk (ברוסית) "Caitlin Blackwood - About". Caitlin Blackwood official website. נבדק ב-15 בפברואר 2018. {{cite web}}: (עזרה) Metro.co.uk, Kelly Jade for (15 באפריל 2017). "Young Amy Pond from Doctor Who is the SPITTING image of Karen Gillan". Metro. נבדק ב-3 בספטמבר 2017. {{cite web}}: (עזרה) English, Paul (30 במרץ 2010). "New Doctor Who star Karen Gillan meets cousin for the first time.. on set of the show". dailyrecord. נבדק ב-3 בספטמבר 2017. {{cite web}}: (עזרה) Daly, Helen (13 באפריל 2017). "Doctor Who: You'll NEVER believe what young Amy Pond looks like now…". Express.co.uk (באנגלית). נבדק ב-3 בספטמבר 2017. {{cite web}}: (עזרה) "Caitlin Blackwood as Amelia - The Eleventh Hour: Behind the Scenes - The Eleventh Hour, Series 5, Doctor Who - BBC One". BBC. נבדק ב-3 בספטמבר 2017. {{cite web}}: (עזרה) Fullerton, Huw (3 באפריל 2020). "Doctor Who: Steven Moffat releases new Amy Pond scene ahead of fan watchalong". Radio Times (באנגלית). נבדק ב-13 בדצמבר 2020. {{cite web}}: (עזרה) "BBC - Cops and Monsters - Writers Room". www.bbc.co.uk. אורכב מ-המקור ב-27 בינואר 2019. נבדק ב-3 בספטמבר 2017. {{cite web}}: (עזרה) "Glasgow bar to host exclusive screening of web series Cops and Monsters". Glasgow Times (באנגלית). 13 באוקטובר 2018. נבדק ב-13 בדצמבר 2020. {{cite web}}: (עזרה) "Former Doctor Who companions in new short film". BBC News. 23 באפריל 2017. נבדק ב-3 בספטמבר 2017. {{cite web}}: (עזרה) Welsh, Susan (5 בדצמבר 2020). "Sanjeev Kohli on the making of Scotland's first Christmas movie". Press and Journal. נבדק ב-13 בדצמבר 2020. {{cite web}}: (עזרה) Gavin Fuller, ‏Doctor Who: The Big Bang - series finale review, The Telegraph, 26 June 2010 "Doctor Who | A Touch of Frost | Jonathan Creek | TV Review". the Guardian (באנגלית). 5 באפריל 2010. נבדק ב-13 בדצמבר 2020. {{cite web}}: (עזרה) "Get Duked! - Cast and Crew". British Comedy Guide. נבדק ב-13 בדצמבר 2020. {{cite web}}: (עזרה)
פרארי דייטונה SP3

פרארי דייטונה SP3 (באיטלקית: Ferrari Daytona SP3) היא מכונית-על במרכב רודסטר, בעלת שתי מקומות ישיבה, שמיוצרת על ידי פרארי בייצור מוגבל (599 יחידות) משנת 2022 עד שנת 2024. היא נחשפה ב-20 בנובמבר 2021. היא השלישית בסדרת SP של פרארי אחרי פרארי מונזה SP1/2. כיומיים לאחר חשיפת הדייטונה כל 599 היחידות נמכרו, מחירה עומד על 2 מיליון אירו. העיצוב של הדייטונה SP3 הוא עיצוב מיוחד לרכבי פרארי ומשלב אלמנטים מהעיצובים של מכוניות המירוץ הישנות של פרארי וכן מכוניות הספורט החדשות של פרארי (בניהם: פרארי רומא, פרארי לה-פרארי, פרארי אנזו, פרארי 812 סופרפאסט, פרארי F8 טריבוטו ופרארי SF90 סטרדלה). העיצוב החיצוני בעיקר בחלק האחורי כולל פסים ארוכים לאורך כל הפגוש האחורי אשר עוברים על הפנסיים האחוריים ומייצרים עיצוב נועז. פנים המכוניות גם כולל עיצוב מיוחד אך עדיין נשאר דומה יחסית לשאר רכבי פרארי האחרונים. בדגם השתמשה פרארי לרוב בסיבי פחמן להורדת המשקל. לדייטונה שתי כונסי אוויר בשני הצדדים כאשר אלו מיועדים לשפר את כוח האווירודינמי של המכונית. גג המכונית נפתח. את הדגם ציידה פרארי במנוע האטומוספירי החזק ביותר שיש בעולם. מנוע בנזין V12 צילינדרים בנפח 6.5 ליטר אטומוספירי המספק 840 כ"ס ב-9,250 סל"ד ומומנט מרבי של 71.1 קג"מ ב-7250 סל"ד. תיבת הילוכים כפולת מצמדים בעלת שבעה הילוכים. התאוצה מ-0 -100 קמ"ש אורכת 2.85 שניות והמהירות המרבית עומדת על 340 קמ"ש. ב-24 במאי 2022 חשפה חברת לגו ערכת לגו לפרארי דייטונה SP3, היא כוללת 3,778 חלקים, היא מתנשאת לגובה של 15 ס"מ, אורך של 59 ס"מ ורוחב של 25 ס"מ. היא בנויה ממש כמו הדייטונה SP3 וכוללת תיבת הילוכים, מתלים ובלמים. מחיר הערכה עומד על 400 דולר והייצור יוגבל ל-5,000 ערכות. מדיה וקבצים בנושא פרארי דייטונה SP3 בוויקישיתוף אתר האינטרנט הרשמי של פרארי דייטונה SP3 (באנגלית) Ferrari Daytona SP3 Configurator Is Ready For Black Friday Shoppers, Motor1.com (באנגלית) Ferrari уже распродала все новые «Иконы», Motor1.com (ברוסית) Раскрыта Daytona SP3 – новая Ferrari ностальгической серии Icona, Motor1.com (ברוסית) Ferrari Icona serisinin yeni üyesi: Daytona SP3, Motor1.com (בטורקית) Ferrari, Daytona SP3'ün tüm örneklerini saniyeler içinde sattı!, Motor1.com (בטורקית) New mid-engined Ferrari Daytona SP3 packs 829bhp V12, Autocar (באנגלית) Ferrari Daytona SP3, l'Icona col V12 più potente di sempre: video, Motor1.com (באיטלקית) Ferrari Daytona SP3 - V12 de 840 ch pour la nouvelle Icona, Motor1.com (בצרפתית) Ferrari Daytona SP3: Der neue Icona mit 840 PS starkem V12, Motor1.com (בגרמנית) Oh yes, Lego has built a Ferrari Daytona SP3 Technic model, Top Gear, ‏2022-05-24 (באנגלית) New Lego Technic Ferrari Daytona SP3 Gets Working Gearbox, Pistons, Motor1.com (באנגלית)